La segona jornada del contracte de recollida d'animals s'ha desenvolupat en la residència 3a edat del Port de Sagunt
20 d’abril 2023

![](/media/2ingvowg/img-20230419-wa0011_c.jpg?width=850&height=648.9864864864865)

Com a part del contracte de recollida d'animals que manté la regidoria de Sanitat i Consum de l'Ajuntament de Sagunt, l'empresa Adiestramiento Valencia K9 ha portat a la residència per a persones majors dependents del Port de Sagunt gossos perquè els usuaris i usuàries del centre dugueren a terme diverses activitats amb ells. Esta visita es correspon amb la segona jornada del contracte de les nou que estan previstes. A l'esdeveniment van assistir el regidor delegat de Sanitat i Consum, Javier Timón; i el regidor delegat de Servicis Socials i Majors, Alejandro Sotoca.

Ha sigut una activitat «**que ha permés als nostres majors gaudir d'un dia a l'aire lliure amb els animals amb tot el que això suposa en l'àmbit terapèutic i emocional**», tal com assegura el regidor delegat de Sanitat i Consum, Javier Timón. A més, ha ressaltat l'alt nivell de «**participació**» i «**satisfacció**» per part dels majors.

Després d'un període de reconeixement en el qual humans i gossos han entrat en contacte i interactuat a través de carícies, els residents han pogut entaular jocs amb estos animals. Estes dinàmiques han consistit principalment a amagar joguets perquè els gossos els busquen i a llançar objectes perquè els recullen i retornen als usuaris de la residència.

![](/media/itppvu0a/img-20230419-wa0005_c.jpg?width=850&height=739.9211711711712)

*   [](http://www.facebook.com/sharer.php?u=https://aytosagunto.es/va/actualitat/la-segona-jornada-del-contracte-de-recollida-d-animals-s-ha-desenvolupat-en-la-residencia-3a-edat-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-segona-jornada-del-contracte-de-recollida-d-animals-s-ha-desenvolupat-en-la-residencia-3a-edat-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-segona-jornada-del-contracte-de-recollida-d-animals-s-ha-desenvolupat-en-la-residencia-3a-edat-del-port-de-sagunt/ "Linked In")
*   [](mailto:?body=https://aytosagunto.es/va/actualitat/la-segona-jornada-del-contracte-de-recollida-d-animals-s-ha-desenvolupat-en-la-residencia-3a-edat-del-port-de-sagunt/)